Mark Cuban

Mark Cuban (født 31. juli 1958) er en amerikansk gründer.  Han eier Dallas Mavericks, et basketballag i NBA og er styreformann i HDNet - et HDTV kabelselskap.

Biografi 
Mark Cuban ble født i Pittsburgh, Pennsylvania og vokste opp i forstaden Mt. Lebanon i en jødisk arbeiderklassefamilie. Familiens etternavn ble forkortet fra Chabenisky når hans besteforeldre immigrerte fra Russland til USA. Cubans far Norton laget bilseter.  Cubans første steg inn i forretningslivet skjedde i en alder av 12 år, når han solgte søppelsekker for å tjene nok penger til å kjøpe et par dyre basketballsko. Mens han gikk på skolen hadde han en rekke jobber, blant annet som bartender, diskoinstruktør og promotor for fester og nattklubber. Han tjente penger til å ta høyere utdannelse ved å samle frimerker, og tjente en gang $1100 på å starte et kjedebrev.

I stedet for å gjennomføre siste år på high school begynte Cuban å studere ved University of Pittsburgh. Etter et års studier begynte han ved Indiana University i Bloomington, Indiana. Han ble uteksaminert i 1981 med en bachelorgrad i økonomisk ledelse.

I september 2002 giftet han seg med Tiffany Stewart, med bakgrunn i reklamebransjen, på Barbados. Deres første datter Alexis Sofia ble født 25. september 2005, og deres andre datter Alyssa ble født i 2007. Familien bor i området Preston Hollow i Dallas, i et over 2.000 kvadratmeter stort hus som ble kjøpt for 13 millioner dollar.

Tidlig karriere 
I 1982 flyttet Cuban til Dallas i Texas. Cuban begynte først å arbeidet som bartender, deretter som selger for Your Business Software - en av de første butikkene som solgte programvare til PC-er i Dallas. Han mistet jobben mindre enn et år senere, etter et møte med en potensiell kunde fremfor å åpne butikken.

Cuban startet selskapet MicroSolutions med støtte fra sine tidligere kunder hos Your Business Software. Selskapet begynte tidlig med å markedsføre blant annet Lotus Notes og CompuServe. En av selskapets største kunder var Perot Systems. I 1990 solgte Cuban MicroSolutions til CompuServe for 6 millioner dollar. Netto satt han igjen med omkring 2 millioner dollar etter skatt.

I 1995 startet Cuban og hans studievenn Todd Wagner fra Indiana University selskapet Audionet, der de fikk utløp for sin felles interesse for college basketball. Med én server og en ISDN-linje ble Audinet til Broadcast.com in 1998. I 1999 hadde Broadcast.com vokst til 330 ansatte og 13.5 millioner dollar i omsetning for andre kvartal. I løpet av dot com-boblen i 1999 ble Broadcast.com kjøpt av Yahoo! for 5.9 milliarder dollar i Yahoo!-aksjer.

Milliardæren 
Etter salget diversifiserte Cuban sine verdier for å unngå eksponering mot et krakk i markedet. I 2009 var Cuban nummer 296 på Forbes' liste over verdens rikeste mennesker med en formue på 2.3 milliarder dollar. Guinness rekordbok krediterte Cuban med "verdens største e-handelstransaksjon" etter at han betalte 40 millioner dollar for sin Gulfstream V privatjet i oktober 1999.

Cuban fortsatte samarbeidet med Wagner i et nytt selskap, 2929 Entertainment. Selskapet er et mediaselskap med eierandeler i film, TV, teater, hjemmeunderholdning og distribusjon. 24. september 2003 kjøpte selskapet kinokjeden Landmark Theatres med 58 kinoer.

Cuban var i samarbeid med Philip Garvin med på å stifte HDNet, USAs første HDTV satellitt-TV-selskap.

I februar 2004 offentliggjorde Cuban et samarbeid med TV-nettverket ABC om realityserien The Benefactor. Programmet gikk ut på at 16 deltagere skulle prøve å vinne én million dollar ved å delta i ulike konkurranser der deres prestasjoner ble bedømt av Cuban. Første sending ble sendt 13. september 2004, men på grunn av lave seertall ble serien kansellert underveis.

Cuban ga økonomisk støtte til Grokster i deres sak i De forente staters høyesterett, MGM v. Grokster. Han er også partner i Synergy Sports Technology, et selskap som driver med webbasert talentspeiding og brukes av mange NBA-lag.

Cuban eier IceRocket, en søkemotor som overvåker innhold på blogger. Cuban var også en partner i RedSwoosh, et selskap som bruker teknologien peer-to-peer for å levere musikk, film og programvare til PC-er. RedSwoosh ble senere kjøpt av Akamai Technologies. Han investerte også i Weblogs, Inc. som ble kjøpt av AOL.

I 2005 investerte Cuban i Bronndell Inc., et selskap i San Francisco som lager høyteknologiske toalettseter.

I juli 2006 finansierte Cuban Sharesleuth.com, en webside opprettet av gravejournalisten Christopher Carey for å avdekke svindel og feilinformasjon hos børsnoterte selskaper. Som et eksperiment med en ny forretningsmodell for å gjøre nettjournalistikk økonomisk lønnsømt offentliggjorde Cuban at han kom til å investere i aksjene som ble nevnt på Sharesleuth.com før nyhetene ble publisert. Juridiske eksperter satte spørsmålstegn ved short-salg av en aksje før man offentliggjør nyheter som sannsynligvis vil redusere aksjens verdi. Cuban insisterte på lovligheten så lenge praksisen var fullt synlig.

I oktober 2008 startet Cuban Bailoutsleuth.com som en portal for å følge med på den amerikanske regjeringens redningspakke på 700 milliarder dollar rettet mot finansinstitusjoner i kjølvannet av finanskrisen i 2008.

Dallas Mavericks

Eierskap 

Den 4. januar 2000 kjøpte Cuban en større del av NBA-laget Dallas Mavericks for 285 millioner dollar fra H. Ross Perot, Jr.

Vanligvis har eierne av NBA-lag spilt en passiv rolle og beskuet kampene fra sine losjer. Cuban sitter sammen med resten av fansen ikledd teamets trøyer. Til bortekamper flyr Cuban i sitt privatfly.

Gjennom hele sluttspillet i 2012 var den ellers så pratevillige Cuban helt stille. Hans eneste budskap kom etter seieren over Oklahoma City Thunder i Western Conference Finals: "We ain´t done yet!".

Kontroverser i NBA 
Cubans eierskap har fått stor medieoppmerksomhet i USA og har skapt diskusjoner om ligaens regler.

Cuban har blitt bøtelagt av NBA hovedsakelig for kritiske kommentarer om ligaen og dommere, og har betalt minst $1,665,000 for 13 hendelser.

I et intervju med Associated Press har Cuban uttalt at han donerer summer tilsvarende bøtene fra NBA til veldedige organisasjoner. En hendelse som fikk nasjonal oppmerksomhet i USA var når han kritiserte ligaens dommersjef Ed T. Rush og uttalte at  han "ville ikke klart å bestyre en Dairy Queen". Når ledelsen av Dairy Queen reagerte, arbeidet Cuban en hel dag hos en Dairy Queen i Coppell, Texas med lange køer av fans som ønsket å kjøpe milkshake fra eieren av Dallas Mavericks.

Annen sport 
I 2005 uttrykte Cuban sin interesse for å kjøpe NHLs Pittsburgh Penguins. I 2006 omtalte Pittsburgh Post-Gazette Cuban som del av en gruppe investorer med Dan Marino, Kevin Millevoi, Andy Murstein i tillegg til Gregg Perelman og Todd Reidbord fra Walnut Capital, med intensjoner om å kjøpe Pittsburgh Penguins.

Under World Wrestling Entertainments Survivor Series (2003) var Cuban en del av et innslag med Eric Bischoff og Randy Orton.

7. desember 2009 var Cuban gjesteprogramleder for WWE RAW. På slutten av showet ble Cuban slått igjennom et bord av den ledende utfordreren Sheamus O'Shaunessy.

Politikk 
Cuban beundrer individualisme og sier seg tidlig inspirert av forfatter og filosof Ayn Rands The Fountainhead. About Rand's novel Kildens utspring. Han har uttalt at "[den] var utrolig motiverende for meg. Den oppfordret meg til å tenke som et individ, ta risiko for å nå mine mål og ansvar for mine suksesser og feilgrep. Jeg elsket den." His political views lean towards libertarianism. Han har vært rådgiver hos den sentrumsorienterte organisasjonen Unity08.

Cuban har donert $7,000 til politiske kampanjer – $6,000 til republikanerne og senator Orrin Hatch fra Utah. $1,000 gikk til demokratene og kongresskvinne Zoe Lofgren fra California.

Redacted 
Cuban finansierte filmen Redacted gjennom Magnolia Pictures, et virkelighetsdrama basert på amerikanske soldaters gjengvoldtekt, drap og påfølgende likbrenning av den 14 årige irakiske jenta Abeer Qassim al-Janabi samt drapet på hennes foreldre og yngre søster i mars 2006. To av soldatene ble senere dømt, i tillegg til tre som erkjente seg skyldige. De ble idømt straffer opp til 110 års fengsel.

Fallen Patriot Fund 
Cuban opprettet fondet Fallen Patriot Fund for å hjelpe familier av amerikansk militærpersonell som har blitt drept eller skadet i løpet av Krigen i Irak, og donerte selv én million dollar fra sin egen stiftelse Mark Cuban Foundation som bestyres av hans bror Brian Cuban.

Presidentvalgkampen 2008 
8. februar 2008 annonserte Cuban at han anbefalte Michael Bloomberg som sin kandidat i presidentvalget i USA 2008.

Beskyldninger om innsidehandel 
17. november 2008 ble det meldt at U.S. Securities and Exchange Commission (SEC) opprettet en sak mot Cuban relatert til beskyldninger om innsidehandel i aksjer i selskapet Mamma.com – nå kjent som Copernic. En utvanning av antall aksjer ble gjennomført like etter en handel i juni 2004 som indikerte kjennskap til forhåndskjennskap når handelen ble gjennomført med en påfølgende besparelse for Cuban på 750.000 dollar. SEC hevdet at Cuban ga ordre om å selge sin beholdning i Mamma.com etter at han hadde mottatt en konfidensiell henvendelse fra selskapet om å delta i en transaksjon som ville utvanne selskapets eksisterende aksjonærer. Cuban benektet anklagene og hevdet at han ikke hadde gått med på å holde informasjonen hemmelig. På bloggen sin forsvarte Cuban seg med at sakens fakta var gale og at etterforskningen var "et resultat av grovt misbruk av påtalemyndighetens vurderingsevne."

Deltagelse på film og i TV-programmer

Som skuespiller 
 WWE Raw (2009) som seg selv
 Breaking the F-ing Rules (film, 2007) som "Seamus"
 All In (film, 2006) som seg selv
 Like Mike 2: Streetball (film, 2006) som "Drop Squad Coach"
 The Cookout (film, 2004) som seg selv
 Walker, Texas Ranger (TV-serie, 2000) som "Mark Smith"
 Lost at Sea (film, 1995) som "Villain"
 Talking About Sex (film, 1994) som "Macho Mark"
 Entourage (TV-serie, 2010-2011) som seg selv

Som seg selv 
Dancing with the Stars - Cuban var en av 12 deltagere i den femte sesongen av Dancing with the Stars. Hans partner var Kym Johnson. Paret gikk videre i fire episoder før de ble utstemt 23. oktober 2007 som det femte paret ut.
The Simpsons – Cuban stemmega seg selv i episoden "The Burns and the Bees".

Referanser

Eksterne lenker 
 

 Mark Cuban's personal weblog
 Executive Viewpoints with Mark Cuban interview from 2000 at ThoughtAudio.com
 Beyond the Glory Video Biography of Mark Cuban
 Mark Cuban Interview with Gelf Magazine
 
 Mark Cuban on Twitter

Gründere fra USA
Personer fra Pittsburgh